cyanic-selkie/wikianc huggingface dataset:
সত্যার্থ প্রকাশ
গ্রন্থ বিবরণ
মধ্যযুগে ভারতের হিন্দু সমাজে ধর্মীয় ও সামাজিক ক্ষেত্রে নানাবিধ বিশ্বাস ও মতবাদ গজিয়ে উঠে। বিভিন্ন বিশ্বাস ও মতবাদ প্রতিষ্ঠাতা ও তাদের প্রচারের মোহে আকৃষ্ট হয়ে হিন্দুরা বেদের শিক্ষা থেকে ধীরে ধীরে দূরে সরে যেতে থাকে। তখন থেকেই মূলত বহুঈশ্বরবাদের শুরু হয়। এরপর ধীরে ধীরে হিন্দু সমাজের বিভিন্ন মতানুসারীদের মাঝে বিরাট পার্থক্যের সৃষ্টি হয়, যা হিন্দু সমাজকে বিভক্ত ও দুর্বল করে দেয়। জন্মভিত্তিক বর্ণপ্রথা শক্তিশালী হয়ে ওঠার ফলে হিন্দুসমাজে বিভাজন আরো বৃদ্ধি পায়। যেকোনো প্রাচীন সমাজের ন্যায় হিন্দুসমাজেও সংস্কারের অভাবে ধর্মীয় রীতিনীতিগুলো কুসংস্কারাচ্ছন্ন হয়ে পড়ে, যেখানে ধর্মীয় সংস্কারগুলো যুক্তিযুক্ত না থাকার ফলে অলৌকিকতা ও অন্ধ বিশ্বাসের বিস্তার ঘটে, যা "হিন্দু" সমাজের অবক্ষয়ের কারণ হয়। হিন্দু শব্দটি যথাযথ নয়, যেখানে সঠিক শব্দটি হলো বৈদিক ধর্ম বা সনাতন ধর্ম, যা মূলত বেদ ভিত্তিক একটি ধর্ম। হিন্দু শব্দটি কোনো প্রাচীন ধর্মগ্রন্থে উল্লেখ পাওয়া যায় না।
এ সময় বেদের জ্ঞান এবং ঈশ্বরের প্রকৃত বৈশিষ্ট্য প্রচার ও প্রকাশ করার উদ্দেশ্যে স্বামী দয়ানন্দ সরস্বতী রচনা করেন সত্যার্থ প্রকাশ। গ্রন্থটিতে মোট চৌদ্দোটি সমুল্লাস বা বিভাগ রয়েছে। প্রথম দশটি সমুল্লাস পূর্বার্ধে এবং পরবর্তী চারটি সমুল্লাস উত্তরার্ধে বিভক্ত। পূর্বার্ধে বৈদিক বিভিন্ন রীতি-নীতি ও ব্যাখ্যা প্রদান করা হয়েছে এবং উত্তরার্ধে বিভিন্ন মতের যুক্তিপূর্ণ সমালোচনা করা হয়েছে। একাদশ সমুল্লাসে সনাতন ধর্মের বিভিন্ন সম্প্রদায়ের মত ও কুসংস্কার এবং পরবর্তি সমুল্লাসগুলোতে অন্যান্য ধর্মের মত পর্যালোচিত হয়েছে। চতুর্দশ সমুল্লাসের শেষে আর্যদের সনাতন বেদবিহিত মতের অর্থাৎ বৈদিক মতের বিশেষ ব্যাখ্যা লিখিত হয়েছে।
সত্যার্থ প্রকাশ এর কয়েকটি গুরুত্বপূর্ণ বিষয় হচ্ছে এক ঈশ্বরের উপাসনা, বেদের মূল নীতিগুলের ব্যাখ্যা, ধর্ম ও বিজ্ঞানের মধ্যে এবং ভক্তি ও বুদ্ধির মধ্যে সম্পর্ক স্থাপন এবং সমাজকে শক্তিশালী করার জন্য বর্ণপ্রথা দূর করা ও বিভিন্ন ধর্মীয় ও বিরোধী মতবাদকে অপসারণ করা; কুসংস্কার, মিথ্যা ধারণা ও মূল্যহীন ধর্মীয় রীতি, সংকীর্ণ মনোভাব দূর করে মানুষের ভ্রাতৃত্ববোধকে উৎসাহিত করা। এই গ্রন্থে বৈদিক ধর্মের মানদণ্ডে প্রচলিত বিভিন্ন মত মতান্তরের যুক্তিপূর্ণ তুলনাত্মক সমালোচনা করা হয়েছে। ভারতের স্বাধীনতা সংগ্রামে দয়ানন্দ সরস্বতীর এই গ্রন্থটি গুরুত্বপূর্ণ প্রভাব রেখেছে। স্বদেশ, স্বাধীনতা, স্বাদেশিকতা, স্বরাজ্য, সংগঠন, ধর্মরাজ্য ও চক্রবর্তী রাজ্য প্রতিষ্ঠার বাণী এই গ্রন্থ দ্বারা স্পষ্টভাবে সর্বপ্রথম ভারতে প্রচারিত হয়।
সংস্করণ
গ্রন্থটি মূলত ১৮৭৪ সালে মহর্ষি দয়ানন্দ সরস্বতী হিন্দিতে লিখেছিলেন। রাজা জয়কৃষ্ণ দাস এর প্রকাশ করেন। প্রথম সংস্করণে বাদ পড়া, ভাষা এবং মুদ্রণের ভুলগুলো শনাক্ত করার পর, কাশীর রামপুরের ভিতরে ইসরার মহলে সংশোধন করার পর তিনি দ্বিতীয় সংশোধিত সংস্করণ প্রকাশ করেন। দ্বিতীয় সংস্করণে শেষের দুটি সমুল্লাস তখন সংযোজিত হয়। তার মৃত্যুর পর এই সংস্করণটি বাজারে আসে।
গ্রন্থটি চব্বিশটি ভিন্ন ভাষায় অনূদিত হয়েছে। ২০০৪ সালে নবলাখা মহল বৈদিক পণ্ডিতদের একটি প্রমাণীকরণ কমিটি নিযুক্ত করেছে এবং গ্রন্থটির সত্যায়িত সংস্করণ প্রকাশ করতে শুরু করেছে।
অভ্যর্থনা ও সমালোচনা
এস. রঙ্গস্বামী আইয়ার গ্রন্থটির ভুয়সী প্রশংসা করেছেন। তিনি বলেন,
""বইটি বৈদিক ধর্মের সম্পূর্ণ যুক্তিবাদী দর্শন।""
সত্যার্থ প্রকাশ বইটি ১৯৪৪ সালে কিছু রাজা শাসিত রাজ্যে এবং সিন্ধু প্রদেশে নিষিদ্ধ ছিলো এবং আজো সিন্ধে গ্রন্থটি নিষিদ্ধ।
২০০৮ সালে সদর বাজার দিল্লীর দুই জন ভারতীয় মুসলমান ব্যক্তি- উসমান গনি এবং মোহাম্মদ খলিল খান, দিল্লীর ফতেপুরী মসজিদের ইমাম মুফতি মুকাররম আহমেদের ফতোয়া অনুসরণ করে দিল্লী হাইকোর্টে সত্যার্থ প্রকাশ নিষিদ্ধ করার জন্য আবেদন করেন। যদিও আদালত আবেদনটি বাতিল করে দেয় এবং মন্তব্য করেন, "কোরআনের বিরুদ্ধে হিন্দুদের এবং গীতা বা সত্যার্থ প্রকাশের বিরুদ্ধে মুসলমানদের মামলা মূলত সমাজে কলহ বিবাদ সৃষ্টি করার সামিল।"
লিথুয়ানিয়ার মহিলাদের প্রথম কংগ্রেস
লিথুয়ানিয়ার মহিলাদের প্রথম কংগ্রেস (Pirmasis lietuvių moterų suvažiavimas) ১৯০৭ সালের ৬-৭ সেপ্টেম্বর বা ২৩-২৪ অক্টোবর কাউনাসে অনুষ্ঠিত হয়েছিল (তৎকালীন রাশিয়ান সাম্রাজ্যের অংশ, বর্তমানে লিথুয়ানিয়া)। এটি ১৯০৭ সালের অক্টোবরে তৃতীয় রাজ্য ডুমা নির্বাচনের প্রস্তুতির জন্য ক্যাথলিক পুরোহিতদের দ্বারা সংগঠিত হয়েছিল কিন্তু শুধুমাত্র সাংস্কৃতিক এবং অর্থনৈতিক বিষয় নিয়ে আলোচনা করা হয়েছিল। আয়োজকরা বিভিন্ন সামাজিক শ্রেণী এবং রাজনৈতিক অনুষঙ্গের প্রতিনিধিদের আমন্ত্রণ জানানোর চেষ্টা করেছিল যার ফলে সমাজতন্ত্রী ও ক্যাথলিক পাদ্রিদের মধ্যে এবং শিক্ষিত বুদ্ধিজীবী এবং কম শিক্ষিত গ্রামবাসীদের মধ্যে মতবিরোধ দেখা দেয়। কংগ্রেস লিথুয়ানিয়ান মহিলা ইউনিয়ন প্রতিষ্ঠার সিদ্ধান্ত নেয়। যাইহোক, উদারপন্থী ও ক্যাথলিকদের মধ্যে মতানৈক্যের ফলে নারী আন্দোলনের বিভাজন ঘটে এবং ১৯০৮ সালের জানুয়ারিতে লিথুয়ানিয়ান ক্যাথলিক মহিলাদের সমিতি প্রতিষ্ঠা করা হয়। মহিলা ইউনিয়ন আনুষ্ঠানিকভাবে ১৯২২ সালে প্রতিষ্ঠিত হয়েছিল।
সংগঠন
লিথুয়ানীয় মহিলা সমিতি ১৯০৫ সালের সেপ্টেম্বরে ভিলনিয়াসে রুশ বিপ্লবের সময় প্রতিষ্ঠিত হয়েছিল। এটি সংগঠিত এবং বুদ্ধিজীবী মহিলা সদস্যদের নেতৃত্বে ছিল। কাউনাসে বিভিন্ন উন্নয়ন ঘটেছে যেখানে ক্যাথলিক পাদরিদের সদস্যরা বিশেষ করে যাজক পোভিলাস জানুসেভিসিয়াস দ্বারা মহিলাদের সমস্যাগুলি নেওয়া হয়েছিল। পুরোহিতরা মহিলা দাস এবং দাসীদের জন্য সেন্ট জিতার সোসাইটি সংগঠিত করেছিলেন।
১৯০৭ সালের অক্টোবরের তৃতীয় রাজ্য ডুমা নির্বাচনের প্রস্তুতি হিসেবে, জানুশেভিসিয়াস লিথুয়ানিয়ার মহিলাদের প্রথম কংগ্রেসের আয়োজন করেছিলেন (নির্বাচনে মহিলাদের ভোট দেওয়ার অনুমতি ছিল না)। সোফিজা কিমানতাইতে-সিউরলিওনিয়েনের মতে, কংগ্রেসের উদ্ভব হয়েছিল একটি গৃহ্য বস্ত্রের দোকান প্রতিষ্ঠার এবং উদ্যোগের জন্য গ্রামের মহিলাদের নিয়োগ করার একটি ধারণা থেকে। কাউনাসে খুব কম নারী বুদ্ধিজীবী ছিলেন। পুরোহিতরা সাংগঠনিক কমিটির জন্য সাতজন মহিলাকে বেছে নিয়েছিলেন, তবে কিমানতাইতি-সিউরলিওনিয়ের মতে, তাদের মধ্যে কেবল একজন - অ্যাটর্নি পেট্রাস লিওনাসের স্ত্রী সিসিলিজা লিওনিয়েনি - একটি জিমনেসিয়ামে অংশ নিয়েছিলেন।
হিলটন ঢাকা
thumb|বাম|250px|হিলটন ঢাকা ভবনের নির্মাণকালীন চিত্র হিলটন ঢাকা হলো ঢাকার গুলশান এভিনিউ এ অবস্থিত হিলটন ব্র্যান্ড হোটেল। ভবনটি নির্মিত রয়েছে এবং ২০২৫ সালের মধ্যে হোটেলটি উন্মুক্ত হবে বলে আশা করা হচ্ছে। ১৫২ মিটার উচ্চতায় এটি ঢাকার দ্বিতীয় সুউচ্চ ভবন। ভবনটি ৩৭ তলা উচু এবং এর ভূগর্ভস্থ ৫ তলা বেসমেন্ট রয়েছে।
শেখ হাসিনা জাতীয় যুব উন্নয়ন ইনস্টিটিউট
শেখ হাসিনা জাতীয় যুব উন্নয়ন ইনস্টিটিউট (Sheikh Hasina National Institute of Youth Development) বাংলাদেশ সরকারের একটি প্রতিষ্ঠান, যেটি ক্রীড়াবিদদের প্রশিক্ষণ প্রদান এবং গবেষণাকর্ম চালিয়ে থাকে।
ইতিহাস
শেখ হাসিনা জাতীয় যুব উন্নয়ন ইনস্টিটিউট সংসদে একটি আইন পাসের মাধ্যমে ২০১৮ সালে প্রতিষ্ঠিত হয়েছিল। এটি প্রধানমন্ত্রী শেখ হাসিনার নামে নামকরণ করা হয়েছিল।
বড়ওয়াদা
বড়ওয়াদা (Badawada) ভারতের মধ্য প্রদেশ রাজ্যের রতলম জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বড়ওয়াদা শহরের জনসংখ্যা হল ৭৬৫৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে বড়ওয়াদা এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
নাওইউকি ফুজিতা
ফুজিতা ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
নাওইউকি ফুজিতা ১৯৮৭ সালের ২২শে জুন তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ৫ই আগস্ট তারিখে, ৩১ বছর, ১ মাস ও ১৪ দিন বয়সে, ডান পায়ে ফুটবল খেলায় পারদর্শী ফুজিতা দক্ষিণ কোরিয়ার বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। জাপানের হয়ে অভিষেকের বছরে ফুজিতা সর্বমোট ১ ম্যাচে অংশগ্রহণ করেছেন।
হান্ড্রেড পার্সেন্ট লাভ
হান্ড্রেড পার্সেন্ট লাভ ২০১২ সালে মুক্তি পাওয়া ভারতের পশ্চিমবঙ্গের বাংলা ভাষার রোমান্টিক চলচ্চিত্র। এটি পরিচালনা করেন রবি কিনাগী। ২০০৭ সালের তেলুগু ভাষার চলচ্চিত্র আদাভারি মাটালাকু আরধালে ভেরুলে এর পুনর্নির্মাণ হিসেবে চলচ্চিত্রটি তৈরি করা হয়। চলচ্চিত্রের শ্রেষ্ঠাংশে অভিনয় করেন জিৎ এবং কোয়েল মল্লিক। ২০ শে জানুয়ারি ২০১২ সালে চলচ্চিত্রটি মুক্তি পায়।
অভ্যর্থনা
দ্য ইন্ডিয়ান এক্সপ্রেস ও টাইমস অব ইন্ডিয়া  উভয়েই জিৎ আর কোয়েলের প্রেমের প্রশংসা করে পজিটিভ রিভিউ প্রদান করে।
মুর্শিদাবাদ রেলওয়ে স্টেশন
মুর্শিদাবাদ রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার মুর্শিদাবাদে অবস্থিত। শিয়ালদা এবং মুর্শিদাবাদ দূরত্ব ১৯৯ কিলোমিটার (১২৪ মাইল)।
অবস্থান
মুর্শিদাবাদ রেলওয়ে স্টেশন মুর্শিদাবাদ জেলার মুর্শিদাবাদে অবস্থিত। এই স্টেশন থেকে পরবর্তী স্টেশন হল - জিয়াগঞ্জ রেলওয়ে স্টেশন এবং পূর্ববর্তী স্টেশন হল কাশিমবাজার রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠাম
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। মুর্শিদাবাদ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
মুর্শিদাবাদ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
২০০৪ সালে মুর্শিদাবাদ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এছাড়া এসডিএএইচ-এলজিএল ভাগিরথী এক্সপ্রেস, কোওএএ-এলজিএল হাজারদুয়ারী এক্সপ্রেস, কোওএএ-এলজিএল ধনোধন্য এক্সপ্রেস ট্রেন চলাচল করে।
প্রশাসন ও নিরাপত্তার ব্যবস্থা
মুর্শিদাবাদ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
ঘাসকাটা যন্ত্র
ঘাসকাটা যন্ত্র lawn mower একটি যন্ত্র যা ঘাস কাটার জন্য ব্যবহৃত হয়। এটি প্রধানত তিন ধরনের য়ে থাকে। গ্যাস, রীল এবং ইলেকট্রিক। লন মাওয়ার বা ঘাসকাটা যন্ত্র এমন একটি মেশিন যা এক বা একাধিক ঘূর্ণী ব্লেড ব্যবহার করে যে কোনো উচ্চতার ঘাস কাটতে সক্ষম। হস্তচালিত ব্লেড যা কিনা ধাক্কার মাধ্যমে শক্তি সংগ্রহ করতে পারে অথবা বিদ্যুতচালিত মোটর অথবা অন্তর্দহ ইঞ্জিনের মাধ্যমে এটি চালিত হতে পারে। কিছু ঘাসকাটা যন্ত্র ঘাস কেটে সংগ্রহ করতে পারে অথবা জমির উপর ছিটিয়ে দিতে পারে। ঘাসকাটা যন্ত্রে প্রধানত দুই ধরনের ব্লেড ব্যবহৃত হয়। একক ব্লেড দ্বারা চালিত যন্ত্র যা শুধুমাত্র একটি অক্ষে ঘুরতে পারে তাকে ঘূর্ণন ঘাসকাটা যন্ত্র বলা হয়। বিভিন্ন প্রকার কাজের জন্য বিভিন্ন প্রকার ঘাসকাটা যন্ত্র রয়েছে। পেশিশক্তি চালিত সবচেয়ে ছোট ধরনটি বাসাবাড়ির উঠান এবং বাগান পরিষ্কার করতে ব্যবহৃত হয়। গল্ফ খেলার উঠান এবং শহরের উদ্যান পরিষ্কার করার ক্ষেত্রে বৃহৎ ইঞ্জিনচালিত ঘাসকাটা যন্ত্র ব্যবহার করা হয়।
উত্পত্তি
লন মোয়ার মধ্যযুগ থেকে উত্তর ইউরোপে অভিজাততন্ত্রের সঙ্গে জনপ্রিয় হয়ে ওঠে।
শিকারপুর ইউনিয়ন, নওগাঁ সদর
শিকারপুর ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।
অবস্থান ও সীমানা
শিকারপুর ইউনিয়ন, নওগাঁ সদর থেকে দক্ষিন পশ্চিম দিকে অবস্থিত। এই ইউনিয়নের পূর্বে - শৈলগাছী ইউনিয়ন,পশ্চিমে - হাঁসাইগাড়ী ইউনিয়ন,উত্তরে - দুবলহাটী ইউনিয়ন এবং দক্ষিনে মিরাট ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- কাজী রুকুনূজ্জামান টুকু
ইংরেজ গৃহযুদ্ধ
ইংরেজ গৃহযুদ্ধ ১৬৪২ থেকে ১৬৫১ সালের মধ্যে সংগঠিত কয়েকটি ধারাবাহিক যু্দ্ধের নাম। এই যুদ্ধগুলো সংগঠিত হয়েছিল ইংরেজ রাজতন্ত্রবাদী আর সংসদীয় শাসনবাদীদের মধ্যে। ইংল্যান্ডের সরকার ব্যবস্থায় রাজতান্ত্রিকতা অব্যাহত থাকবে না সংসদীয় শাসনব্যবস্থায় রূপ নেবে এই ছিল এই সামরিক বিরোধের মূল কারণ। প্রথম যুদ্ধ (১৬৪২-৪৬)এবং দ্বিতীয় যুদ্ধ (১৬৪৮-৪৯) সংগঠিত হয় রাজা প্রথম চার্লস এবং লং পর্লামেন্ট এর মধ্যে। তৃতীয় যুদ্ধ (১৬৪৯-৫১) সংগঠিত হয় রাজা দ্বিতীয় চার্লস এবং রাম্প পার্লামেন্ট এর মধ্যে। ৩ সেপ্টেম্বর ১৬৫১ সালে ওরচেস্টারের যুদ্ধের মধ্য দিয়ে এই যুদ্ধের অবসান ঘটে। যুদ্ধে রাজতন্ত্রবাদীরা পরাজিত হয়।
মণিবেন প্যাটেল
থাম্ব|355x355পিক্সেল| প‍্যাটেল ১৯৪৭ সালের অক্টোবরে মণিবেন প্যাটেল (৩ এপ্রিল ১৯০৩ - ২৬ মার্চ ১৯৯০) একজন ভারতীয় স্বাধীনতা আন্দোলনের কর্মী এবং ভারতীয় সংসদের সদস্য ছিলেন। তিনি ছিলেন ভারতীয় নেতা সরদার বল্লভভাই প্যাটেলের কন্যা। তিনি বোম্বেতে পড়াশোনা করেন। মণিবেন ১৯১৮ সালে মহাত্মা গান্ধীর শিক্ষা গ্রহণ করেছিলেন এবং আহমেদাবাদে তার আশ্রমে নিয়মিত কাজ শুরু করেছিলেন।
প্রারম্ভিক জীবন
মণিবেন ১৯০৩ সালের ৩রা এপ্রিল জন্মগ্রহণ করেছিলেন ব্রিটিশ ভারতের বোম্বাই প্রেসিডেন্সির, কারমাসাদে। ৬ বছর বয়সে মাকে হারিয়েছিলেন। তাকে তার কাকা ভিট্টলভাই প্যাটেল বড় করেছিলেন। তিনি তার প্রাথমিক পড়াশুনা বোম্বাইয়ের কুইন মেরি হাই স্কুলে থেকে করেছেন। ১৯২০ সালে তিনি আহমেদাবাদে পাড়ি দেন এবং মহাত্মা গান্ধীর দ্বারা শুরু হওয়া রাষ্ট্রীয় বিদ্যাপীঠে যোগ দেন। ১৯২৫ সালে স্নাতক শেষ করার পরে মণিবেন তার বাবার সহায়তায় যান।
বোর্সাদ আন্দোলন
১৯২৩-২৪ সালে ব্রিটিশ সরকার ভারী কর আদায় করে এবং পুনরুদ্ধারের জন্য তারা তাদের গবাদি পশু, জমি, সাধারণ মানুষের সম্পত্তি বাজেয়াপ্ত করতে থাকে। তার নিপীড়নের বিরুদ্ধে প্রতিবাদ করার জন্য, মণিবেন গান্ধীজি ও সর্দার প্যাটেলের নেতৃত্বে প্রচারে যোগ দেন এবং শুল্কবিহীন আন্দোলনকে সমর্থন করার জন্য মানুষ কে উদ্বুদ্ধ করেছিলেন।
রাজকোট সত্যগ্রহ
১৯৩৮ সালে রাজকোট রাজ্যের দেওয়ানের অন্যায্য শাসনের বিরুদ্ধে একটি সত্যগ্রহের পরিকল্পনা করা হয়েছিল। কস্তুরবা গান্ধী তার স্বাস্থ্য খারাপ থাকা সত্ত্বেও সত্যগ্রহে যোগ দিতে আগ্রহী ছিলেন। মণিবেন তার সাথে ছিলেন। পরে সরকার উভয় মহিলাকে পৃথক করার জন্য একটি আদেশ পাশ করে। মণিবেন এই আদেশের বিরুদ্ধে ছিলেন এবং কর্তৃপক্ষ তাকে কস্তুরবা গান্ধীর সাথে থাকতে দেয়।
অসহযোগ আন্দোলন
থাম্ব| ১৯৩১ সালে ইউরোপ যাওয়ার আগে [[মোহনদাস করমচাঁদ গান্ধী|মহাত্মা গান্ধী এবং মণিবেন প্যাটেল। ]] তিনি অসহযোগ আন্দোলনের পাশাপাশি লবণ সত্যগ্রহে অংশ নিয়েছিলেন এবং দীর্ঘকাল কারাগারে বন্দী ছিলেন। ১৯৩০ এর দশকে তিনি তার পিতার সহযোগী হয়ে ওঠেন এবং তার ব্যক্তিগত প্রয়োজনের যত্নও নেন। মনিবেনপ্যাটেল ভারতবর্ষের প্রতিশ্রুতিবদ্ধ ছিলেন এবং ভারত ছাড়ো আন্দোলনের কারণে, তিনি আবারও ইয়ারওয়াদা কেন্দ্রীয় কারাগারে ১৯৪২ থেকে ১৯৪৫ সাল পর্যন্ত কারাবরণ করেছিলেন। মনিবেন ১৯৫০ সালে বাবার  মৃত্যুর আগে পর্যন্ত তার বাবার কাছাকাছি ছিলেন এবং সেবা করেছিলেন। মুম্বাই চলে যাওয়ার পরে, তিনি সারাজীবন অসংখ্য দাতব্য সংস্থার সাথে এবং সর্দার প্যাটেল মেমোরিয়াল ট্রাস্টের জন্য কাজ করেছিলেন । তিনি তার বাবার  স্বাধীনতা সংগ্রামের উপর একটি বিবরণ লেখেন।
মূলনীতি
মণিবেন সর্বদা খেয়াল রাখতেন যে তার এবং তার বাবার পোশাকগুলি যেন খাদির সুতোয়  বোনানা হয়। তিনি সর্বদা তৃতীয় শ্রেণিতে ভ্রমণের জন্য জোর দিয়েছিলেন।
সহ-সভাপতি
মণিবেন ভাল্লাভাই প্যাটেল একসময় গুজরাত প্রদেশ কংগ্রেস কমিটির সহ-সভাপতি ছিলেন। পরবর্তীতে, তিনি দক্ষিণ কায়রা আসন থেকে প্রথম লোকসভার (১৯৫২-–৫৭) নেহেরুর নেতৃত্বে ভারতীয় জাতীয় কংগ্রেসের সদস্য হিসাবে নির্বাচিত হয়েছিলেন, আনন্দ থেকে দ্বিতীয় লোকসভায় (১৯৫৭–-–৬২)। তিনি সেক্রেটারি (১৯৫৩ -৫৬) এবং গুজরাত রাজ্য কংগ্রেসের সহসভাপতি (১৯৫৭–৬৪) ছিলেন। তিনি ১৯৬৪ সালে রাজ্যসভায় নির্বাচিত হয়েছিলেন এবং ১৯৭০ সাল পর্যন্ত অব্যাহত ছিলেন। তিনি কংগ্রেস পার্টি ছেড়ে চলে যাওয়ার সঠিক বছর সম্পর্কে তথ্যের অভাব রয়েছে, তবে ১৯ ৭০এর দশকের গোড়ার দিকে তিনি স্বাধীনতা পার্টি বা এনসিও (কংগ্রেস-ও) তে যোগদান করেছিলেন; ১৯ ৬৭-১৯৭১ সালে স্বতন্ত্র পার্টি এবং এনসিও (প্রধানমন্ত্রী মোরারজি দেশাইয়ের কংগ্রেস গ্রুপ) গুজরাতে শক্তিশালী ছিল। তিনি একাত্তরের লোকসভা নির্বাচনে অংশ নেননি।  সবরকান্থ থেকে বাই-পোলে নির্বাচিত হয়ে তিনি ১৯৭০সালে লোকসভার সদস্য নির্বাচিত হন।  সংকীর্ণ মার্জিন দ্বারা কংগ্রেসের শন্তুভাই প‍্যাটেল পরাজিত হন।
১৯৯৭৭ সালে জনতা পার্টির টিকিটে তিনি মেহসানা থেকে লোকসভায় নির্বাচিত হয়েছিলেন।
১৯৯০ সালে মৃত্যুর আগে তিনি গুজরাত বিদ্যাপীঠ, বল্লভ বিদীনগর, বরদোলি স্বরাজ আশ্রম ও নবজীভা ট্রাস্ট সহ বেশ কয়েকটি শিক্ষাপ্রতিষ্ঠানের সাথে যুক্ত ছিলেন।
২০১১ সালে সর্দার বল্লভভাই প্যাটেল মেমোরিয়াল ট্রাস্ট নবজীবন পাবলিকেশনের সহযোগিতায় তার গুজরাতি ডায়েরি প্রকাশের জন্য একটি প্রকল্প হাতে নিয়েছিল।
ধূমপান মুক্ত দিবস
ধূমপান মুক্ত দিবস যুক্তরাজ্যের বার্ষিক স্বাস্থ্য সচেতনতা দিবস যা ধূমপায়ীদের মধ্যে যারা ধূমপান ছেড়ে দিতে চান তাদের সহায়তা করার উদ্দেশ্যে পালন করা হয়। প্রথম ধূমপান মুক্ত দিবস ছিল অ্যাশ বুধবার। ১৯৮৪ সাল থেকে এটি মার্চের দ্বিতীয় বুধবারে পালন করা হয়।
২০১১ সালে ব্রিটিশ হার্ট ফাউন্ডেশনের সাথে একীভূত না হওয়া পর্যন্ত লন্ডনে চারজন পূর্ণ-সময়ের কর্মী নিয়ে একই নামের একটি দাতব্য সংস্থা এই প্রচারণা পরিচালনা করতো। এটি স্বেচ্ছাসেবী খাতের সংস্থাগুলির একটি জোট মাধ্যমে অর্থায়ন করা হয়। ধূমপান মুক্ত দিবসের সবচেয়ে সাম্প্রতিক উদ্যোক্তা ছিলেন, টিভি ব্যক্তিত্ব এবং তামাক বিরোধী প্রচারক ডানকান বান্নাটাইন ওবিই। বান্নাটাইন একজন প্রাক্তন ধূমপায়ী যিনি এপ্রিল ২০০৮ সালে প্রকাশ্যে ব্রিটিশ আমেরিকান টোব্যাকো গ্রহণ করেছিলেন।
এ্যান্ড্রু মার'স হিস্ট্রি অব দ্য ওয়ার্ল্ড
এ্যান্ড্রু মার'স হিস্ট্রি অব দ্য ওয়ার্ল্ড হল এ্যান্ড্রু মার-এর উপস্থাপনায় পরিবেশিত ২০১২ সালের একটি বিবিসি প্রামাণ্যচিত্র টিভি ধারাবাহিক যা মানব সভ্যতার শুরু থেকে বিংশ শতাব্দী পর্যন্ত প্রায় ৭০০০০ বছরের বিশ্ব ইতিহাস তুলে ধরেছে, যখন আফ্রিকার যাযাবর মানবগোষ্ঠী বিশ্বব্যাপী ছড়িয়ে পড়ে এবং বিশ্বে প্রথম কৃষিকার্যের সূচনা করে।
ইহুদি গণহত্যা
ইউরোপে ইহুদি গণহত্যা (The Holocaust দ্য হলোকস্ট্‌; השואה হাশোয়া) হলো দ্বিতীয় বিশ্বযুদ্ধের সময় ইহুদি ধর্মাবলম্বীদের উপর চালানো গণহত্যা। হিটলারের নেতৃত্বে নাৎসি পার্টির পরিচালনায় জার্মান নাৎসি সামরিক বাহিনী ইউরোপের তদানীন্তন ইহুদি জনগোষ্ঠীর অর্ধেকের বেশি অংশকে এবং আরও কিছু সংখ্যালঘু জনগোষ্ঠীকে বন্দী শিবির ও শ্রম শিবিরে নির্বিচারে হত্যা করে। আনুমানিক ষাট লক্ষ ইহুদি এবং আরও অনেক সংখ্যালঘু জাতিগোষ্ঠীর মানুষ প্রাণ দেয়।
হিটলারের বাহিনী পঞ্চাশ লক্ষ ইহুদি ছাড়াও সোভিয়েত যুদ্ধবন্দী, সাম্যবাদী, রোমানী ভাষাগোষ্ঠীর (যাযাবর) জনগণ, অন্যান্য স্লাভীয় ভাষাভাষী জনগণ, প্রতিবন্ধী, সমকামী পুরুষ এবং ভিন্ন রাজনৈতিক ও ধর্মীয় মতাদর্শের মানুষদের ওপর এই অমানবিক গণহত্যা পরিচালনা করে। নাৎসিরা এর নাম দিয়েছিল "ইহুদি প্রশ্নের চরম উপসংহার"। নাৎসি অত্যাচারের সকল ঘটনা আমলে নিলে সর্বমোট নিহতের সংখ্যা দাঁড়াতে পারে নব্বই লক্ষ থেকে এক কোটি দশ লক্ষের মত।
অত্যাচার ও গণহত্যার এসব ঘটনা বিভিন্ন পর্যায়ে সংঘটিত হয়েছে। দ্বিতীয় বিশ্বযুদ্ধ শুরুর অনেক আগেই নাগরিক সমাজ থেকে ইহুদিদের উৎখাতের জন্য জার্মানিতে আইন প্রণয়ন করা হয়। জনাকীর্ণ বন্দী শিবিরে রাজনৈতিক ও যুদ্ধবন্দীদেরকে ক্রীতদাসের মতো কাজে লাগাতো যারা পরে অবসন্ন হয়ে রোগভোগের পর মারা যেত। জার্মানিতে নাৎসিদের উত্থানকে তৃতীয় রাইখ ("তৃতীয় রাজ্য") বলা হয়। নাৎসি জার্মানি তখন পূর্ব ইউরোপের কিছু এলাকা দখল করেছে। তারা সেখানে বিরুদ্ধাচরণকারী ও ইহুদিদের গণহারে গুলি করে হত্যা করে। ইহুদি এবং রোমানি ভাষাগোষ্ঠীর লোকদের তারা ধরে নিয়ে গ্যাটোতে রাখে। গেটো একধরনের বস্তি এলাকা যেখানে গাদাগাদি করে সামাজিক ও অর্থনৈতিক সীমাবদ্ধতার মধ্যে এসব মানুষদেরকে মানবেতর জীবনযাপন করতে হত। তারপর গেটো থেকে তাদেরকে মালবাহী ট্রেনে করে শত শত মাইল দূরের বধ্যশিবিরগুলোতে নিয়ে যেত। মালবাহী ট্রেনের পরিবহনেই অধিকাংশ মারা পড়ত। যারা বেঁচে থাকত তাদেরকে গ্যাস কক্ষে পুড়িয়ে হত্যা করা হত। তখনকার জার্মানির আমলাতন্ত্রের সকল শাখা সর্বাত্মকভাবে গণহত্যায় জড়িত ছিল। একজন ইহুদি গণহত্যা বিশেষজ্ঞ বলেছেন তারা জার্মানিকে একটি 'নরঘাতক রাষ্ট্রে' পরিণত করেছিল।
ডেভন স্মিথ
ডেভন শেলডন স্মিথ (Devon Smith; জন্ম: ২১ অক্টোবর, ১৯৮১) গ্রানাডার হার্মিটেজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ডেভন স্মিথ দলে মূলতঃ ব্যাটিং উদ্বোধনে মাঠে নামেন। বামহাতে ব্যাটিংয়ের পাশাপাশি দলের প্রয়োজনে ডানহাতে অফ-ব্রেক বোলিং করেন। ঘরোয়া ক্রিকেট প্রতিযোগিতায় উইন্ডওয়ার্ড আইল্যান্ডস দলের পক্ষে প্রতিনিধিত্ব করছেন। সহজাত ক্রিকেটার হিসেবে অফসাইডেই রান সংগ্রহ করে থাকেন।
ঘরোয়া ক্রিকেট
জানুয়ারি, ১৯৯৯ সালে আঞ্চলিক পর্যায়ের চারদিনের প্রতিযোগিতামূলক খেলায় উইন্ডওয়ার্ড আইল্যান্ডস দলের পক্ষে প্রথম-শ্রেণীর ক্রিকেটে অভিষেক ঘটে তার। বার্বাডোসের বিপক্ষে অনুষ্ঠিত এ খেলায় তিনি উভয় ইনিংসে যথাক্রমে ১২ ও ৪ রান সংগ্রহ করেন যাতে তার দল শোচনীয় পরাজয়বরণ করে। মৌসুমের তৃতীয় খেলায় লিওয়ার্ড আইল্যান্ডস দলের বিপক্ষে প্রথম ইনিংসে ৭৯ রান করে প্রথম অর্ধ-শতক করেন। অভিষেক মৌসুমে এটিই ছিল তার একমাত্র অর্ধ-শতক। ৯ ইনিংসে ১৮.৪৪ গড় রানে অভিষেক মৌসুম শেষ করেন তিনি যা একজন বিশেষজ্ঞ ব্যাটসম্যানের জন্য সর্বনিম্ন।
আন্তর্জাতিক ক্রিকেট
২০০৩ সালে সফরকারী অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। অভিষিক্ত বোরদায় অনুষ্ঠিত ৪-টেস্ট সিরিজের প্রথমটিতে ৩ ও ৬২ রান করেন যাতে অস্ট্রেলিয়া দল ৯ উইকেটে জয় পায়। দ্বিতীয় টেস্টে জোড়া শূন্য পান তিনি। তা স্বত্ত্বেও তৃতীয় টেস্টে খেলার সুযোগ পান ও তৃতীয় টেস্টে আরও একটি অর্ধ-শতক উপহার দেন। একই দলের বিপক্ষে ৭-ম্যাচের প্রথম তিনটি ওডিআইয়ে খেলেন। তন্মধ্যে সর্বোচ্চ রান করেন ২৬।
জানুয়ারি, ২০০৭ সালে তিনি পুনরায় আন্তর্জাতিক ক্রিকেটে ফিরে আসেন। ভারত সফরে চারটি ওডিআইয়ের তিনটিতে অংশ নেন। তন্মধ্যে সর্বোচ্চ ৩৩ রান করেন।
২০০৭ সালের ক্রিকেট বিশ্বকাপে দলের অন্যতম সদস্য ছিলেন তিনি। গ্রুপ পর্বে তিনি তেমন সুবিধা করতে না পারলেও সুপার এইট পর্বের তিনটি খেলায় অংশ নেন। ৩৩.০০ গড়ে সর্বোচ্চ ৬১ রান তোলেন। জুন, ২০০৭ সালে টুয়েন্টি২০ আন্তর্জাতিকে অভিষেক ঘটে তার। উদ্বোধনী খেলায় ৩ ছক্কায় ৬১ রানের মনোজ্ঞ ইনিংস খেলেন স্মিথ।
টুয়া
ভারতে প্রাপ্ত উপপ্রজাতি
ভারতে প্রাপ্ত টুয়ার উপপ্রজাতিসমূহ হল-
আকার
টুয়া এর প্রসারিত ডানার আকার ৪০-৬০ মিলিমিটার। সাধারণত এরা বসার সময় ডানাগুলিকে ১৩০-১৪০ ডিগ্রী কৌনিক অবস্থানে রাখে।
বিস্তার
এরা প্রধানত সমভূমির প্রজাপতি। কিন্তু সাধারনত সারা ভারতেই এদের দেখা পাওয়া যায়। অনতিউচ্চ পাহাড়ি এলাকায় সাধারনত এদের দেখা যায়। কিন্তু কখনো কখনো এদের ৯০০০ ফুট উচ্চতাতেও দেখতে পাওয়া যায়। সিকিম হিমালায়ে ৬৫০০ ফুট উচ্চতায় অনেক সময় দেখা যায় এদের। ভারত ছাড়াও শ্রীলঙ্কা,নেপাল,মায়ানমার,এশিয়া মাইনর থেকে জাপান,আফ্রিকা,মালয়েশিয়া ও অস্ট্রেলিয়ায় এদের দেখতে পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
সামনের ডানার বেসাল অংশ, ডিসকাল অংশের অন্তভাগ এবং ডরসাম এর মধ্যভাগ ঘন কালো বর্নের। কোস্টা সরু সাদা। অ্যাপেক্স অথবা শীর্ষভাগ ফ্যাকাশে বাদামী ও সাদা বন্ধনী (band) যুক্ত। ডিসকাল অংশের বর্হিভাগ ও ডরসামের বহি অর্ধ উজ্জ্বল নীল বর্ন। টার্মেন সরুভাবে সাদা। ডিসকাল অংশের বর্হিভাগে ২ ও ৫ নং শিরামধ্যে হলুদ বলয়াবৃত দুটি চক্ষুবিন্দু (ocilli) বর্তমান। চক্ষুবিন্দুগুলি আকাশী নীল চক্ষুতারা (pupiled) যুক্ত ও ৫নং শিরামধ্যস্থ চক্ষুবিন্দুটি অপেক্ষাকৃত বড়।
পিছনের ডানা উজ্জ্বল নীল এবং বেসাল অংশ ভিতরের দিকে ভেলভেটের ন্যায় কালো। ২ ও ৫ নং শিরামধ্যে সামনের ডানার অনুরূপ দুটি চক্ষুবিন্দু বর্তমান, তবে এক্ষেত্রে চক্ষুবিন্দুগুলি সমান আকারের টার্মেন সরু ও সাদা।
স্ত্রী
স্ত্রী প্রকার পুরুষেরই অনুরূপ তবে আকারে বড় ও পিছনের ডানার চক্ষুবিন্দুগুলি অধিকতর সুস্পষ্ট। পিছনের ডানার বেসাল অংশ পুরুষ অপেক্ষা অধিকতর বিস্তৃত কালো। স্ত্রী ও পুরুষ উভয় প্রকারই গঠনে ভিন্নতাপূর্ন (variable)।
আচরণ
এদের উড়ান বেশ দুর্বল কিন্তু চঞ্চল ওড়ার ভঙ্গি তবে অনেকক্ষণ একটানা ওড়ে না। টুয়াদের বিকালের দিকে মাটিতে বসে বিশ্রাম করে। এদের ফুলের মধু পান করতে তেমন দেখা যায় না।
আহার্য উদ্ভিদ
এই শূককীট Hygrophila auriculata কুলেখাড়া,Justicia procumbens,Sida rhombifolia,Mimosa pudica ইত্যাদি গাছের পাতার রসালো অংশ আহার করে।
দানিয়েল গোমেস আলকোন
দানিয়েল গোমেস আলকোন (Dani Gómez; জন্ম: ৩০ জুলাই ১৯৯৮; দানি গোমেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব লেবান্তে এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৩–০৪ মৌসুমে, স্পেনীয় ফুটবল ক্লাব এস্তুদিয়ান্তেস আলকোরকোনের যুব পর্যায়ের হয়ে খেলার মাধ্যমে গোমেস ফুটবল জগতে প্রবেশ করেছেন এবং পরবর্তীকালে আলকোরকোন এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব রিয়াল মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ বি-এর হয়ে তিনি ৫২ ম্যাচে ১৬টি গোল করেছেন। মাঝে ২০১৯–২০ মৌসুমে তিনি ধারে তেনেরিফেতে যোগদান করেছেন। ২০২০–২১ মৌসুমে, তিনি প্রায় ২.৫ মিলিয়ন ইউরোর বিনিময়ে রিয়াল মাদ্রিদ বি হতে লেবান্তেতে যোগদান করেছেন।
২০১৬ সালে, গোমেস স্পেন অনূর্ধ্ব-২৩ দলের হয়ে স্পেনের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
দানিয়েল গোমেস আলকোন ১৯৯৮ সালের ৩০শে জুলাই তারিখে স্পেনের আলকোরকোনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গোমেস স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০১৭ সালের ২২শে মার্চ তারিখে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের এলিট পর্বে বেলারুশ অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
মুসলিম বালিকা উচ্চ বিদ্যালয় ও কলেজ
মুসলিম বালিকা উচ্চ বিদ্যালয় ও কলেজ ময়মনসিংহ শহরে অবস্থিত একটি বেসরকারি বালিকা উচ্চ বিদ্যালয় ও কলেজ। এই কলেজটি ১৯১১ সালে প্রতিষ্ঠিত হয়েছিল এবং ১৯৯৫ সাল থেকে প্রতিষ্ঠানটিতে কলেজ শাখা চালু রয়েছে। শহরের কে.সি. রায় রোডে এই শিক্ষাপ্রতিষ্ঠানটির অবস্থান।
ইতিহাস
মুসলিম বালিকা উচ্চ বিদ্যালয় ও কলেজ ময়মনসিংহ শহরের একটি ঐতিহ্যবাহী শিক্ষাপ্রতিষ্ঠান, নারী শিক্ষার এই অগ্রগামী প্রতিষ্ঠানটি ১৯১১ খ্রিষ্টাব্দে মরহুম আলীম উদ্দিন খান প্রদত্ত ১.৫ বিঘা জমির উপর প্রতিষ্ঠিত হলেও বর্তমানে এর পরিধি প্রায় ৫ বিঘায় উন্নিত হয়েছে। ১৯৯৫ খ্রিষ্টাব্দে প্রতিষ্ঠানটিতে কলেজ শাখা চালু করা হয়। মরহুম ড. মালেকা আল রাজী, সুফিয়া খান ও মো: নুরুজ্জামান খান সহ অনেক ব্যক্তির সক্রিয় তত্ত্বাবধানে প্রতিষ্ঠানটি অনবরত উন্নতি লাভ করে।
মাসিমিলিয়ানা লান্দিনি আলেওত্তি
ফেব্রুয়ারী ২০১৬ পর্যন্ত, ফোর্বস তার মোট মূল্য ১১.৬ বিলিয়ন মার্কিন ডলার অনুমান করেছে।
তার মেয়ে লুসিয়া মেনারিনির চেয়ারম্যান এবং ছেলে আলবার্তো জিওভানি ভাইস চেয়ারম্যান।
এক্সএইচটিএমএল
এক্সটেনসিবল হাইপারটেক্সট মার্কআপ ল্যাঙ্গুয়েজ (এক্সএইচটিএমএল) হল এক্সএমএল মার্কআপ ভাষার পরিবারের অংশ।এটি বহুল ব্যবহৃত হাইপারটেক্সট মার্কআপ ল্যাঙ্গুয়েজ (এইচটিএমএল) এর সংস্করণগুলিকে মিরর করে বা প্রসারিত করে, যে ভাষাতে ওয়েব পৃষ্ঠাগুলি তৈরি করা হয়।
HTML5 এর পূর্বে এইচটিএমএলকে স্ট্যান্ডার্ড জেনারেলাইজড মার্কআপ ল্যাঙ্গুয়েজ (এসজিএমএল), একটি নমনীয় মার্কআপ ল্যাঙ্গুয়েজ ফ্রেমওয়ার্ক হিসাবে সংজ্ঞায়িত করা হলেও, এক্সএইচটিএমএল হল এক্সএমএল -এর একটি অ্যাপ্লিকেশন, যা এসজিএমএল-এর আরও সীমাবদ্ধ উপসেট।এক্সএইচটিএমএল ডকুমেন্টগুলি সুগঠিত এবং তাই স্ট্যান্ডার্ড এক্সএমএল পার্সার ব্যবহার করে পার্স করা হতে পারে, এইচটিএমএল এর বিপরীতে, যার জন্য একটি নম্র এইচটিএমএল-নির্দিষ্ট পার্সার প্রয়োজন।
XHTML 1.0 ২৬ জানুয়ারী, ২০০০-এ ওয়ার্ল্ড ওয়াইড ওয়েব কনসোর্টিয়াম (W3C) সুপারিশে গঠিত হয়েছে।XHTML 1.1 ৩১ মে, ২০০১-এ একটি W3C সুপারিশ দ্বারা গঠিত হয়ে ওঠে।XHTML5 নামে পরিচিত স্ট্যান্ডার্ডটি HTML5 স্পেসিফিকেশনের XML অভিযোজন হিসাবে তৈরি করা হচ্ছে।
পিট্টা (গণ)
পিট্টা (Pitta) Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত।
কোপ্পাল লোকসভা কেন্দ্র
কোপ্পাল লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৩৫,১০৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র কোপ্পাল জেলা, রাইচুর জেলার দক্ষিণাংশ ও বেল্লারি জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
কোপ্পাল লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৫৭ সাল অবধি এটি বম্বে রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (কনকগিরি) তফসিলী জাতি ও দুটি বিধানসভা কেন্দ্র (মস্কী, শিরগোপ্পা) তফসিলী উপজাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র৷ এটি রাইচুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি রাইচুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র৷ এটি কোপ্পাল জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি কোপ্পাল জেলায় অবস্থিত৷ এটি তপসিলী জাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র। এটি কোপ্পাল জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র। এটি একটি অসংরক্ষিত আসন। এটি কোপ্পাল জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র। এটি একটি অসংরক্ষিত আসন। এটি কোপ্পাল জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি বেল্লারি জেলায় অবস্থিত৷
বনিতা শর্মা
থাম্ব|২০১৯ সালে অনুষ্ঠিত একটি কর্মশালায় বনিতা শর্মা বনিতা শর্মা হলেন নেপালের একজন স্বাস্থ্য ও পুষ্টিকর্মী। তিনি সমাজ সংস্কারক ও উদ্ভাবকদের নিয়ে সোশ্যাল চেঞ্জমেকার্স অ্যান্ড ইনোভেটর্স নামে একটি সংগঠন পরিচালনা করেন। ২০১২ সালে তিনি বিবিসির ১০০ জন নারী-দের একজন হিসেবে অন্তর্ভুক্ত হয়েছিলেন।
প্রারম্ভিক জীবন
বনিতা শর্মা নেপালে জন্মগ্রহণ করেছিলেন এবং সেখানেই বড় হয়েছেন। তিনি পূর্বাঞ্চল বিশ্ববিদ্যালয় থেকে জনস্বাস্থ্যে স্নাতক (বিএ) এবং ত্রিভুবন বিশ্ববিদ্যালয় থেকে পুষ্টি বিষয়ে স্নাতকোত্তর ডিগ্রি অর্জন করেছেন।
পুরস্কার ও সম্মাননা
২০১২ সালে তিনি বিবিসির ১০০ নারীর তালিকায় বনিতা শর্মার নাম ঘোষণা করা হয়েছিল। মেয়েদের শিক্ষার অধিকারের জন্য মালালা তহবিলের অংশ হিসাবে তিনি ইউনেস্কোর মহিলা চ্যাম্পিয়ন নির্বাচিত হয়েছেন।  ওয়ান ইয়ং ওয়ার্ল্ড উপস্থাপিত লিড ২০৩০ চ্যালেঞ্জে-এর জিরো হাঙ্গার বিভাগে তিনি ৫০,০০০ ডলার পুরস্কার জিতেছেন।
২০২০ সালে তিনি বিল ও মেলিন্ডা গেটস ফাউন্ডেশন থেকে গোলকিপার গ্লোবাল গোল্স প্রোগ্রেস পুরস্কার পেয়েছেন।
বিমল কুমার ঘোষ
বিমল কুমার ঘোষ ছিলেন একজন ভারতীয় বাঙালি রাজনীতিবিদ। তিনি পশ্চিমবঙ্গের ব্যারাকপুর থেকে প্রজা সোশ্যালিস্ট পার্টির সদস্য হিসাবে ভারতের সংসদের নিম্নকক্ষ লোকসভায় সদস্য নির্বাচিত হয়েছিলেন।
রাজা নবকৃষ্ণ স্ট্রিট
রাজা নবকৃষ্ণ স্ট্রিট (Raja Nabakrishna Street): কলকাতা শহরের উত্তর-পূর্ব দিকে অবস্থিত রাস্তা, রাস্তাটি উত্তর কলকাতার হাতিবাগান সংলগ্ন গ্রে-স্ট্রিট ও শোভাবাজার সংলগ্ন রবীন্দ্র সরণির মধ্যে সংযোগ স্থাপন করেছে। রাস্তাটি রাজা নবকৃষ্ণ দেব (ইং ১৭৩৩-১৭৯৭) (Raja Nabakrishna Deb)-এর নামে নামকরণ করা হয়েছে।। এই রাস্তায় শোভাবাজার রাজবাড়ি, কালিকৃষ্ণ দেবের রাজবাড়ি ও শেঠ আনন্দরাম জয়পুরিয়া কলেজ অবস্থিত। শোভাবাজারের দুই রাজবাড়ি ও রাজ পরিবারের দুর্গাপূজা ছাড়াও সুতানুটি পরিষদ দ্বারা পরিচালিত সুতানুটি উৎসব, যা ২৪শে আগস্ট কলকাতা শহরের প্রতিষ্ঠা দিবস হিসাবে শোভাবাজার রাজবাড়ির নাট মন্দিরে অনুষ্ঠিত হয়। thumb|200 px|right|রবার্ট ক্লাইভের উপস্থিতিতে শোভাবাজার রাজবাড়িতে দুর্গাপূজা
ইতিহাস
বলা হয়ে থাকে যে শোভাবাজার রাজবাড়ির দুর্গাপূজা কলকাতার সবথেকে পুরানো পূজা। ইং. ১৭৫৭ সালে পলাশীর যুদ্ধের সময়ে ইস্ট ইন্ডিয়া কোম্পানির চিফ অফিসার রবার্ট ক্লাইভ বা লর্ড ক্লাইভ রাজা নবকৃষ্ণ দেবের বাড়িতে এই দুর্গাপূজা শুরু করেন। আদি কলকাতার শুরুতে যে তিনটি গ্রামের সমবায়ে বর্তমানের কলকাতা শহরটি গড়ে উঠেছে তার একটির নাম ছিল সুতানুটি, ১৬৯০ সালে জব চার্নক হুগলি নদীর তীরে কলিকাতা, সুতানুটি ও গোবিন্দপুর - এই তিন গ্রামের সমবায়ে কলকাতা শহরের শুরু করেন, 'সুতানুটি' রাজা নবকৃষ্ণ স্ট্রিট সংলগ্ন স্থানে অবস্থিত, সেকারণে ঐতিহাসিক দিক থেকে পর্যালোচনা করলে এই রাস্তা খুবই উল্লেখযোগ্য। এছাড়া শোভাবাজার রাজবাড়ি, কালিকৃষ্ণ দেবের রাজবাড়ি, নাট মন্দির এই রাস্তায় অবস্থিত বলে এই রাস্তাটি কলকাতা শহরের খুবই গুরুত্তপূর্ণ রাস্তা।
ণ
ণ হল বাংলা ভাষার পঞ্চদশ ব্যঞ্জনবর্ণ এবং বাংলা বর্ণমালার ২৬তম বর্ণ।
যুক্তবৰ্ণ (ণ যোগে)
ণ + ট = ণ্ট = কণ্টক ণ + ঠ = ণ্ঠ = কণ্ঠ ণ + ড = ণ্ড = মণ্ডল ণ + ঢ = ণ্ঢ ণ + ণ = ণ্ণ ণ + ম = ণ্ম ণ + য = ণ্য = অরণ্য
ডাঃ বাবাসাহেব আম্বেদকর আন্তর্জাতিক বিমানবন্দর
ডাঃ বাবাসাহেব আম্বেদকর আন্তর্জাতিক বিমানবন্দর ('আইএটিএ': এনএজি, 'আইসিএও': ভিএএনপি) ভারতের মহারাষ্ট্র রাজ্যের নাগপুর শহরে অবস্থিত একটি আন্তর্জাতিক বিমানবন্দর। বিমানবন্দরটি নাগপুর শহরে বিমান পরিষেবা প্রদান করে। বিমানবন্দরটি নাগপুর থেকে ৮ কিমি (৫ মাইল) দক্ষিণ-পশ্চিম সোনেগাঁও এলাকাতে অবস্থিত। নাগপুর বিমানবন্দর ১৩৫৫ একর (৫৪৮ হেক্টর) এলাকা জুড়ে গড়ে উঠেছে। ২০০৫ সালে বিমানবন্দরটি ভারতীয় সংবিধানের প্রধান স্থপতি বি. আর. আম্বেদকরের নামে নামকরণ করা হয়। বিমানবন্দরটি প্রতিদিন প্রায় ৪,০০০ জন যাত্রী পরিচালনা করে এবং নাগপুর থেকে পাঁচটি অন্তর্দেশীয় বিমান সংস্থা ১২ টি অন্তর্দেশীয় বিমানবন্দরে এবং দুটি আন্তর্জাতিক বিমান সংস্থা  শারজাহ, দোহা বিমানবন্দরে উড়ান পরিচালনা করে। বিমানবন্দরটি ১,৪৬০ একর জায়গায় ছড়িয়ে পড়েছে এবং ভারতীয় বিমান বাহিনীর অন্তর্গত এএফএস নাগপুর'য়ের ঘাঁটি এই বিমানবন্দর। বিমানবন্দরে যাত্রী চলাচল বৃদ্ধির কারণ নাগপুর শহরটি রাজ্যের রাজধানী মুম্বাই থেকে ৭০০ কিলোমিটার (৩৭৮ মাইল) দূরে অবস্থিত এবং পর্যটকদের আগমন।।
ইতিহাস
১৯১৭-১৮ সালে প্রথম বিশ্বযুদ্ধের সময় আরএফএফ/আরএএফ -এর জন্য বিমানবন্দরটি চালু করা হয়েছিল। দ্বিতীয় বিশ্বযুদ্ধের সময় বিমানবন্দরের পুরাতন ভবনগুলির পুনর্নবীকরণ করা হয়েছিল, যখন এটি রয়্যাল এয়ার ফোর্স (আরএএফ) কর্তৃক একটি বিমানঘাঁটি হিসাবে ব্যবহার করা হয়েছিল। ব্রিটিশ সরকার যখন ভারত থেকে চলে যায় তখন ভারত সরকারের কাছে বিমানবন্দরটি হস্তান্তর করা হয়েছিল। যাত্রী সংখ্যা বৃদ্ধির কারণে, নতুন টার্মিনাল ভবনে বিশ্রাম করার সুবিধা, অপেক্ষা কক্ষ, বইয়ের দোকান এবং দর্শকদের জন্য গ্যালারী ১৯৫৩ সালে নির্মিত হয়েছিল।
সোনেগাঁও বিমানবন্দরয়ে ছিল অনন্য "নাইট এয়ার মেইল সার্ভিস", যেখানে চারটি বিমান দিল্লি, বোম্বে, কলকাতা এবং মাদ্রাস থেকে প্রতি রাতে তাদের অঞ্চলের একটি মেইল লোড দিতে আসত এবং নাগপুরে মেইল বিনিময়ের পর বিমানগুলি তাদের ঘাঁটিতে ফিরে যেত। এই পরিষেবাটি জানুয়ারী ১৯৪৯ সাল থেকে অক্টোবর ১৯৭৩ সাল পর্যন্ত পরিচালিত হয়েছিল। ৪৪ উইং গঠন এবং আইএএফ -এর টিআই-৭২০ সামরিক বিমান ২০০৩ সালে চালু  না হওয়া পর্যন্ত বছরের পর বছর ধরে  বিমানবন্দরটির প্রধান ট্রাফিক ছিল বেসামরিক বিমান।
হারেছ উদ্দীন সরকার
হারেছ উদ্দীন সরকার (জন্ম: অজানা - মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
হারেছ উদ্দীন সরকারের জন্ম রংপুর জেলার মিঠাপুকুর উপজেলার বদলী বাথান গ্রামে। তার বাবার নাম সেরাজ উদ্দীন সরকার এবং মায়ের নাম ওলিমননেছা। তার স্ত্রীর নাম হাবিবা ফেরদৌসী। তাদের তিন মেয়ে, দুই ছেলে।
কর্মজীবন
১৯৭১ সালে রাজনীতির সঙ্গে যুক্ত ছিলেন হারেছ উদ্দীন সরকার। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে ভারতে যান। প্রশিক্ষণ নিয়ে যুদ্ধ করেন ৬ নম্বর সেক্টরের পাটগ্রাম সাবসেক্টরে। বেশ কয়েকটি যুদ্ধে তিনি অংশ নেন। স্বাধীনতার পর তিনি রাজনীতিতে যুক্ত ছিলেন।
মুক্তিযুদ্ধে ভূমিকা
১৯৭১ সালের ১২ আগস্ট লালমনিরহাট জেলার হাতীবান্ধা উপজেলার অন্তর্গত বড়খাতা এলাকায় বেশ বড় যুদ্ধ হয়। পাটগ্রাম থেকে রেল ও সড়কপথ বড়খাতা হয়ে জেলা সদরে দিকে ছিলো এ এলাকা। বড়খাতায় ছিলো রেলসেতু। ১৯৭১ সালে সীমান্ত এলাকায় চলাচলের জন্য ওই রেলসেতু ছিল বেশ গুরুত্বপূর্ণ । এ সেতু রক্ষার জন্য সেখানে নিয়োজিত ছিল এক কোম্পানি পাকিস্তানি সেনা। পাকিস্তানি সেনাদের চলাচল ব্যাহত করার জন্য মুক্তিযোদ্ধারা কয়েকবার তিস্তা রেলসেতু ধ্বংসের চেষ্টা করেও ব্যর্থ হন। কিন্তু প্রতিবারই পাকিস্তান সেনাবাহিনীর প্রবল প্রতিরোধে তারা ফিরে আসতে বাধ্য হন। একের পর এক অভিযান ব্যর্থ হওয়ার পর ৬ নম্বর সেক্টরের অধিনায়ক পাটগ্রাম সাবসেক্টরের অধিনায়ক ক্যাপ্টেন মতিউর রহমান ও কোম্পানি কমান্ডার হারেছ উদ্দীন সরকারকে ডেকে অবিলম্বে সেখানে সফল অভিযান পরিচালনার জন্য বলেন। তার নির্দেশে তারা আগের অভিযানগুলোর ব্যর্থতা ও ভুলত্রুটি বিশ্লেষণের মাধ্যমে নতুন পরিকল্পনা গ্রহণ করেন। রাতের অন্ধকারে সীমান্ত এলাকা থেকে জিপ গাড়িতে বাংলাদেশের ভেতরে রওনা হলেন হারেছ উদ্দীন সরকার, ক্যাপ্টেন মতিউর রহমান (বীর বিক্রম), নজরুল ইসলাম, মনসুর আলী, আফজাল হোসেন, শওকত আলীসহ ১২ জন মুক্তিযোদ্ধা। গাড়ির হেডলাইট নেভানো ছিলো। পথে ছিল পাকিস্তান সেনাবাহিনীর সতর্ক প্রহরা। তা ফাঁকি দিয়ে পৌঁছালেন লক্ষ্যস্থল বড়খাতা তিস্তা রেলসেতুর অদূরে। সেখান থেকে রেলসেতুর দূরত্ব দুই মাইল। তাদের সঙ্গে ছিলা বিস্ফোরক, ডেটোনেটর এবং একটি হালকা মেশিনগান ও তিনটি সাবমেশিন কারবাইন বা স্টেনগান; আর মাত্র একটি তিন ইঞ্চি মর্টার। তারা তিস্তা রেলসেতু ধ্বংস করবেন। এর আগে তিন তিনবার এ অভিযান ব্যর্থ হয়েছে। সেদিন পরিস্থিতি তাদের কিছুটা সহায় হলো। হঠাৎ বৃষ্টি শুরু হলো। এ সুযোগে তারা সেতুতে বিস্ফোরক স্থাপন করলেন। নির্ধারিত সময়ের আগেই কাজ শেষ করে ডেটোনেটরে আগুন দিয়ে দূরে অবস্থান নিলেন। কিছুক্ষণের মধ্যে প্রচণ্ড শব্দে গোটা এলাকা কেঁপে উঠল। বৃষ্টিপাতের মধ্যে মনে হলো, আকাশ ভেঙে একের পর এক বজ্রপাত হচ্ছে বড়খাতার তিস্তা সেতুর ওপর। একই সময় পাকিস্তানি সেনাদের অবস্থান লক্ষ্য করে গর্জে উঠল তাদের সবার অস্ত্র। মুক্তিযুদ্ধের ইতিহাসে বড়খাতার তিস্তা রেলসেতু ধ্বংস উল্লেখযোগ্য ঘটনা। এ সেতু ধ্বংসের অপারেশন বিশ্বযুদ্ধের ওপর নির্মিত ব্রিজ অন রিভার কাউয়াই ছবির কথা মনে করিয়ে দেয়। এ অপারেশন তার চেয়ে কম ছিল না। যুদ্ধের ইতিহাসে ব্রিজ অন রিভার কাউয়াই-এর নাম যদি থাকে, তবে ব্রিজ অন রিভার তিস্তার নামও বীরত্বগাথা হিসেবে চিরকাল ইতিহাসে থাকবে।
আনা মারিয়া ব্রেসিয়া ক্যাফেরাটা
আনা মারিয়া ব্রেসিয়া ক্যাফেরাটা (জন্ম ) একজন পেরুভীয় ধনকুবের উত্তরাধিকারী। তিনি তার ইতালীয় বংশোদ্ভূত পিতার দ্বারা প্রতিষ্ঠিত গ্রুপো ব্রেকার এর ৩০% এর মালিক। এর আগে তার ভাই, মারিও এবং পেদ্রো দ্বারা গ্রুপে তার অংশীদারিত্ব পরিচালিত হয়েছিল। তিনি আসলে পেরুর অন্যতম ধনী ব্যক্তি এবং সেই দেশের সবচেয়ে ধনী মহিলা (দেশের একমাত্র নারী ধনকুবের)৷ তিনি কখনো বিয়ে করেননি এবং কোনো সন্তানও নেই।
রূপা
রূপা (Silver) একটি মৌলিক পদার্থ। এর পারমাণবিক সংখ্যা - ৪৭।
নামকরণ
এশিরীয় শব্দ "serpu" কিংবা গথ জাতির ভাষায় "silbur" থেকে সিলভার শব্দটি এসেছে যা রুপা বা রৌপ্যের ইংরেজি প্রতিশব্দ। সিলভারের বৈজ্ঞানিক নাম আর্জেন্টাম (argentum) শব্দটি ল্যাটিন যা সম্ভবত সংস্কৃত শব্দ আর্জেন্টা থেকে এসেছে। সংস্কৃত ভাষায় আর্জেন্টা শব্দের অর্থ "আলোর মত সাদা"।
আবিষ্কারের ইতিহাস
রুপার অস্তিত্ব সুপ্রাচীনকাল থেকেই মানুষের জানা ছিল। এমনকি প্রাচীনকালে সোনার চেয়ে রুপা দামী ছিল। কারণ সোনা মূলত মুদ্রা ও অলঙ্কার হিসেবে ব্যবহৃত হয়, কিন্তু রুপা এগুলোতে ব্যবহৃত হওয়া ছাড়াও জলপাত্র তৈরীতে ব্যবহৃত হয়। প্রাচীন মিশরে সোনা ও রুপার মূল্যের অনুপাত ছিল ২.৫:১। রুপার তৈরি পাত্র নিয়ে একটি অদ্ভুত গল্প রয়েছে। খ্রিস্টপূর্ব ৪র্থ শতকে গ্রিক সেনাপতি আলেকজান্ডার পারস্য এবং ফিনিকিয়া অধিকার করে ভারতবর্ষ আক্রমণ করেন। এখানে এসে গ্রিক সৈন্যরা এক অদ্ভুত আন্ত্রিক রোগে আক্রান্ত হয় এবং বাড়ি ফিরে যাওয়ার জন্য জোর দাবী জানায়। এই রোগে সেনাপতিরা সৈন্যদের তুলনায় কম আক্রান্ত হয়েছিল, যদিও সেনাপতিরাও সৈন্যদের দুঃখ-কষ্টে সমান অংশ নিত। তখন এর কোন কারণ বোঝা না গেলেও ২,০০০ বছর পর এখন বিজ্ঞানীরা এর একটি ব্যাখ্যা খুঁজে পেয়েছেন। সৈন্যরা টিনের পাত্রে খাবার গ্রহণ করতো আর সেনাপতিরা রুপার পাত্রে। বর্তমানে এটি আবিষ্কৃত হয়েছে যে রুপা পানিতে দ্রবীভূত হয়ে কোলয়েডীয় দ্রবণ উৎপন্ন করে যা ক্ষতিকর জীবাণু ধ্বংস করে। রুপার দ্রাব্যতা পানিতে বেশ কম হলেও তা জীবাণুনাশক হিসেবে যথেষ্ট।
প্রাচীনকাল থেকেই মানুষ রুপার খনির সন্ধান জানতো। প্রচুর পরিমাণে এই খনি আছে স্পেন, গ্রীস এবং জার্মানিতে। আমেরিকা আবিষ্কারের পর যুক্তরাষ্ট্র এবং মেক্সিকোতে রুপার খনি পাওয়া গিয়েছিল। অনেক সময়ই সীসার একটি খনিজ উপাদান হিসেবে রুপার আকরিক পাওয়া যায়। প্রাচীনকালে এই আকরিক থেকে রুপা নিষ্কাশন করা হতো। প্রথমে আকরিককে গুঁড়ো করে পানি দিয়ে ধুয়ে শুকিয়ে নেয়া হতো। পরে বিগালকের মাধ্যমে একে গলিয়ে ফেলা হতো। এতে যে সংকর পদার্থ উৎপন্ন হয় তাকে কাঠকয়লা দিয়ে পোড়ানো হতো। বাতাসের উপস্থিতিতে রুপা জারিত হয় না বললেই চলে, কিন্তু সীসা প্রায় সম্পূর্ণ জারিত হয়ে অক্সাইড উৎপন্ন করে। লেড অক্সাইডের গলনাংক ৮৯৬° সেলসিয়াস আর রুপার ক্ষেত্রে এটি ৯৬০° সেলসিয়াস। এভাবে প্রায় বিশুদ্ধ রুপা পাওয়া যেতো। অবশ্য বর্তমানকালে রুপা বিশোধনের আরও কার্যক্ষম পদ্ধতি উদ্ভাবিত হয়েছে। থাম্ব|সিলভার শেলস টাকা তৈরীতে সোনার সাথে সাথে রুপাও ব্যবহৃত হতো। রুপার দাম সোনার চেয়ে বেশি হওয়া সত্ত্বেও একসময় তা কমতে থাকে। ১৮৭৪ সালে সোনা ও রুপার দামের অনুপাত এসে দাঁড়ায় ১:১৫.৫ এ। অস্ট্রেলিয়ায় রুপার সঞ্চ আবিষ্কারের ফলে এই অনুপাত এসে দাঁড়ায় ১:৪৬ এ। ১৮১৬ সালে ইংল্যান্ডে দ্বিধাতুমান পদ্ধতি (সোনা-রুপা একসাথে ব্যবহার করে অর্থের মূল্যমান নির্ণয়ের পদ্ধতি) বন্ধ হয়ে যায়। পরবর্তীকালে অন্যান্য দেশও এই পদ্ধতি পরিত্যাগ করে। রাশিয়ার দু’টি মুদ্রার নাম রুবল এবং কোপেইকা। এদের নামকরণের ইতিহাসের সাথে রুপা জড়িত। ত্রয়োদশ শতাব্দীতে রাশিয়ার কিয়েভানে রুবল ব্যবহার করা হতো। এটি ছিল প্রকৃতপক্ষে একটি ২০০ গ্রাম ভরের ঢালাইকৃত দণ্ড। রুপার একটি বৃহৎ দণ্ড ঢালাই করে এটি তৈরি করা হতো। এরপর একে ফালি ফালি করে কেটে মুদ্রা বানানো হতো। রুশ ভাষায় "রুবিত" শব্দের অর্থ ফালি ফালি করে কাটা। "কোপেক" শব্দটি এসেছে আরও পরে। ১৫৩৪ খ্রিষ্টাব্দে মুদ্রার গায়ে বর্শা হাতে এক অশ্বারোহীর ছবি ছাপা হয়। রুশ ভাষায় কোপেও মানে বর্শা। সেখান থেকেই এসেছে কোপেইকা।
মূল্যমান
১ আগস্ট, ২০১২ সালের বাজার দর অনুযায়ী প্রতি ট্রয় আউন্স সমপরিমাণের রূপার দাম ছিল $২৭.৫০ মার্কিন ডলার। স্বর্ণের দামের সাথে রূপার দামের অনুপাত ছিল ১:৫৮।
ধ্রুপদ
ধ্রুপদ, মূলত রাগসঙ্গীতের একটি ধারা। ধ্রুপদ অর্থ হলো ধ্রুব পদ। ভারতীয় উপমহাদেশে মধ্যযুগ থেকেই ভারতীয় রাগ-সংগীতে এই স্বতন্ত্র ধারার বিকাশ লাভ শুরু হয়। ঐ সময় হতে এধরনের গানের অর্থাৎ গীতরীতির প্রচলন বর্তমান কাল পর্যন্ত চলে আসছে। এই ধরনের গানে -"স্থায়ী, অন্তরা, সঞ্চারী, আভোগ" নামে চারটি 'কলি'বা 'তুক' থাকে। কোনো কোনো গানে দুটি তুকও থাকে। এই ধরনের গানে বিশেষ করেই রাগের বিশুদ্ধতা বজায় রাখা হয়। গানের কথাগুলি সাধারণত ভক্তি ও প্রকৃতি বর্ণনামূলক। এজাতীয় গানের মধ্যে কোনো প্রকার চাঞ্চল্য থাকে না। ধ্রুপদকে উচ্চাঙ্গসংগীতে সবচেয়ে অভিজাত বলা হয়।
শৈলগাছী ইউনিয়ন
শৈলগাছী ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
ডেনিস ম্যাককয়
ম্যাককয় ১৯৬৬ সাালে বিশ্ব চ্যাম্পিয়নশিপে মহিলাদের স্ল্যামে ব্রোঞ্জ পদকপ্রাপ্ত পেনি ম্যাককয়ের ভাই। তাদের বাবা ডেভ ম্যাককয় ক্যালিফোর্নিয়ায় ম্যামথ মাউন্টেন স্কি এরিয়ার প্রতিষ্ঠাতা এবং ছয় সন্তানের পরিবার কাছাকাছি বিশপে বেড়ে ওঠেন।
জাগুয়ার
right|thumb|জাগুয়ার জাগুয়ার (Panthera onca) হল চারটি বর্তমান বাঘ জাতীয় "বড় বিড়াল" (Panthera গণের সদস্য) গুলির একটি, অন্য তিনটি হল বাঘ, সিংহ ও চিতাবাঘ। জাগুয়ার চিতা ও চিতাবাঘের মতই গায়ে ছাপওয়ালা। তবে জাগুয়ার এদের থেকে অনেক বড় ও বলিষ্ঠ। জাগুয়ার শুধু আমেরিকা মহাদেশীয় ভূখণ্ডে দেখতে পাওয়া যায় (দক্ষিণ আমেরিকা, মধ্য আমেরিকা ও মেক্সিকো)।
বেবে কম্বু
রোমিও বেবে কম্বু (Bèbè Kambou; জন্ম: ১ জুলাই ১৯৮২; বেবে কম্বু নামে সুপরিচিত) হলেন একজন বুর্কিনাবি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় শেরবুর এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেছেন।
কম্বু ২০০২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছিলেন; বুর্কিনা ফাসোর জার্সি গায়ে তিনি এপর্যন্ত ১৮ ম্যাচে অংশগ্রহণ করেছিলেন।
প্রারম্ভিক জীবন
রোমিও বেবে কম্বু ১৯৮২ সালের ১লা জুলাই তারিখে বুর্কিনা ফাসোর পেনি-উয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০২ সালের ২০শে জানুয়ারি তারিখে, ১৯ বছর, ৬ মাস ও ১৯ দিন বয়সে, ডান পায়ে ফুটবল খেলায় পারদর্শী কম্বু দক্ষিণ আফ্রিকার বিরুদ্ধে অনুষ্ঠিত ২০০২ আফ্রিকা কাপ অব নেশন্সের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছিলেন। উক্ত ম্যাচের ৫১তম মিনিটে রক্ষণভাগের খেলোয়াড় আমাদু তুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে কম্বু সর্বমোট ১ ম্যাচে অংশগ্রহণ করেছিলেন।
গ্লোবাল ইনিশিয়েটিভ ফর অ্যাজমা
গ্লোবাল ইনিশিয়েটিভ ফর অ্যাজমা (জিআইএনএ) একটি চিকিৎসা নির্দেশিকা সংস্থা যা জনস্বাস্থ্য কর্মকর্তা এবং স্বাস্থ্যসেবা কর্মীদের সাথে হাঁপানি প্রসার, অসুস্থতা এবং মৃত্যুর হার হ্রাস করতে কাজ করে। জিআইএনএ ১৯৯৩ সালে জাতীয় হৃদয়, ফুসফুস এবং রক্ত ​​ইনস্টিটিউট, জাতীয় স্বাস্থ্য ইনস্টিটিউট এবং বিশ্ব স্বাস্থ্য সংস্থার সহযোগিতায় প্রতিষ্ঠা করা হয়েছিল।
কাজ
জিআইএনএ হাঁপানি নিয়ে নিয়মিত বৈজ্ঞানিক প্রকাশনা পর্যালোচনা করে এবং হাঁপানিতে আক্রান্ত রোগীদের যত্ন সম্পর্কে তথ্য প্রচারের কাজ করে। জিআইএনএ অ্যাজমা নিয়ন্ত্রণের জন্য প্রমাণ-ভিত্তিক নির্দেশিকা প্রকাশ করে এবং বিশ্ব হাঁপানি দিবস এর মতো বিশেষ দিবস পরিচালনা করে। জিআইএনএ নির্দেশিকা যা প্রতি বছর সংশোধিত হয়, বিশ্বজুড়ে চিকিৎসকরা ব্যবহার করেন।
সরিষা দানা
সরিষা দানা বা সর্ষে দানা হল সরিষা উদ্ভিদের বীজ। এই ছোট গোলাকৃতির বীজগুলোর ব্যাস সাধারণত প্রায় এবং রং হলুদাভ সাদা থেকে কালো পর্যন্ত হতে পারে। অনেক আঞ্চলিক খাবারে এটি মসলা হিসেবে ব্যবহৃত হয়। সাধারণত কালো সরিষা (Brassica nigra), বাদামী ভারতীয় সরিষা (B. juncea) এবং সাদা/হলুদ সরিষা (B. hirta/Sinapis alba) এই তিন প্রজাতির উদ্ভিদ থেকে সরিষা দানা পাওয়া যায়।
আঞ্চলিক ব্যবহার
বাংলাদেশ, ভারত, পাকিস্তান, শ্রীলঙ্কা এবং নেপালে সরিষা দানা মসলা হিসেবে ব্যবহৃত হয়। বীজগুলো সাধারণত ভাজা হয় যতক্ষণ না সেগুলি ফটফট শব্দ হয়। সরিষার পাতাও ভেজে শাক হিসেবে খাওয়া হয়। সরিষার তেল শরীর গরম রাখা বলে মনে করা হয় এবং এ কারণে শীতকালে এ তেল শরীরে মালিশ করতে ব্যবহার করা হয়। বাঙালি রন্ধনশৈলীতে সরিষা তেল রান্নার একটি উপকরণ হিসেবে ব্যবহৃত হয়। এছাড়াও সরিষার দানা বিভিন্ন মসলাদার মাছের তরকারি, যেমন: ঝাল ও পাতুরী রান্নায় একটি অপরিহার্য উপাদান। প্রধানত আম, শুকনা মরিচের গুঁড়া এবং সরিষার গুঁড়া দিয়ে তৈরি করা সরিষার তেলে সংরক্ষিত এক ধরনের আচার দক্ষিণ ভারতে জনপ্রিয়।
লিঙ্কসিস
thumb|A [[802.11g wireless Linksys router]] লিঙ্কসিস একটি হোম এবং স্মল অফিস নেটওয়ার্কিং পণ্যের ব্র্যান্ড। এটি ১৯৮৮ সালে প্রতিষ্ঠিত হয়। ২০০৩ সালে এটি সিসকো দ্বারা অধিকৃত হয়। ২০১৩ সালে সিসকো এটি বেলকিনের কাছে বিক্রি করে দেয়। লিঙ্কসিসের পণ্যের মধ্যে রয়েছে ব্রডব্যান্ড এবং ওয়্যারলেস রাউটার, ইথারনেট সুইচিং, ভিওআইপি সরঞ্জাম, ওয়্যারলেস ইন্টারনেট ভিডিও ক্যামেরা, নেটওয়ার্ক স্টোরেজ সিস্টেমস।
ইতিহাস
ক্যালিফোর্নিয়ার আরভিনে ১৯৮৮ সালে লিঙ্কসিস প্রতিষ্ঠিত হয়। ১৯৯৯ সালে লিঙ্কসিস প্রথম ফাস্ট ইথারনেট পিসিএমসিআইএ কার্ড বাজারে আনে। ২০০০ সালে এটি প্রথম সিম্পল নেটওয়ার্ক ম্যানেজমেন্ট প্রটোকল এবং কোয়ালিটি অব সার্ভিস সহ ৮ পোর্টের রাউটার আনে।
ত
ত হল বাংলা ভাষার ষোড়শ ব্যঞ্জনবর্ণ এবং বাংলা বর্ণমালার ২৭তম বর্ণ।
যুক্তবৰ্ণ (ত যোগে)
ত + ত = ত্ত = বৃত্ত ত + থ = ত্থ = উত্থান ত + ন = ত্ন = রত্ন ত + ব = ত্ব = তত্ব ত + ম = ত্ম = আত্মা ত + য = ত্য = সত্য ত + র = ত্ৰ = মিত্ৰ ত + র + উ = ত্ৰু = শত্ৰু
দেব গিল
কর্মজীবন
দেব গিল ২০০৪ সালে শহীদ-এ-আজম চলচ্চিত্রে রাজগুরু চরিত্রে অভিনয়ের মাধ্যমে চলচ্চিত্রে যাত্রা শুরু করেন। তিনি এস. এস. রাজামৌলি পরিচালিত মাগাধীরা (২০০৯) চলচ্চিত্রে রানাদেব বিল্লা/রঘুবীর চরিত্রে অভিনয় করেন। ২০১৩ সালে তিনি রাকেশ ওমপ্রকাশ মেহরা পরিচালিত ভাগ মিলখা ভাগ চলচ্চিত্রে অভিনয় করেন। এতে তিনি এশিয়ার দ্রুততম মানব পাকিস্তানি অ্যাথলেট আবদুল খালিকের ভূমিকায় অভিনয় করেন। বি উন্নিকৃষ্ণন পরিচালিত মিস্টার ফ্রড (২০১৪) ছবিতে তিনি প্রথমবার অভিনেতা মোহনলালের সাথে অভিনয় করেন। তার সাথে অভিনয় প্রসঙ্গে দেব বলেন, "তিনি শুধু একজন সুপারস্টারই নন, একজন অসাধারণ অভিনেতা" এবং তার সাথে অভিনয়ের পূর্বে দেব তার দৃশ্যম ও কির্তিচক্র ছবি দেখেন এবং তাকে তার স্তরে নিয়ে যেতে তার নিজের মুখভঙ্গি ও শারীরিক ভাষা নিয়ে গবেষণা করেন। ২০১৬ সালে তার অভিনীত সারে সিএম সাব ছবি মুক্তি পায়। এটি প্রথম পাঞ্জাবি ভাষার চলচ্চিত্র যা হিন্দি ভাষায় ডাব করা হয়। এই ছবিতে তিনি প্রধান খলচরিত্রে অভিনয় করেন।
গিওর্গি মামারদাশভিলি
গিওর্গি মামারদাশভিলি (გიორგი მამარდაშვილი, Giorgi Mamardashvili; জন্ম: ২৯ সেপ্টেম্বর ২০০০) হলেন একজন জর্জীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ভালেনসিয়া এবং জর্জিয়া জাতীয় দলের হয়ে গোলরক্ষক হিসেবে খেলেন।
২০১৬ সালে, মামারদাশভিলি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২১ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
প্রারম্ভিক জীবন
গিওর্গি মামারদাশভিলি ২০০০ সালের ২৯শে সেপ্টেম্বর তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মামারদাশভিলি জর্জিয়া অনূর্ধ্ব-১৭ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন।